РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/255-18

29. октобар 2018. године

Б е о г р а д

**З А П И С Н И К**

**40. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 25. ОКТОБРА 2018. ГОДИНЕ**

Седница је почела у 12,00 часова.

Седницом је председавао Петар Петровић, председник Одбора.

Седници су присуствовали чланови Одбора: Славиша Булатовић, Неђо Јовановић, Михаило Јокић, Ђорђе Комленски и Милетић Михајловић.

Осим чланова Одбора, седници су присуствовали и Станија Компировић, заменик члана др Александра Мартиновића, Србислав Филиповић, заменик члана Јована Палалића и Александра Мајкић, заменик члана Биљане Пантић Пиља.

Седници нису присуствовали чланови Одбора: Жарко Мићин,Наташа Мићић, Душан Павловић, Балинт Пастор, Срето Перић, Душан Петровић, Вјерица Радета и Катарина Ракић, нити њихови заменици.

Председник Одбора је констатовао да су испуњени услови за рад и пуноважно одлучивање. Објаснио је да је седницу сазвао у року краћем од рока предвиђеног чланом 72. став 2. Пословника Народне скупштине, с обзиром да је планирано да седница буде заказана за уторак 30.октобар, након чега је предложио, а чланови Одбора су **једногласно (9 за)** утврдили следећи:

Д н е в н и р е д :

1. Утврђивање Прeдлога одлуке о престанку функције председника Вишег суда у Београду (118-3283/18, од 23. октобра 2018. године);
2. Утврђивање Прeдлога одлуке о престанку функције председника Трећег основног суда у Београду (118-3242/18, од 18. октобра 2018. године);
3. Утврђивање Прeдлога одлуке о престанку функције председника Прекршајног суда у Нишу;
4. Разно.

Пре преласка на рад по тачкама утврђеног дневног реда председник је ставио на гласање, а чланови Одбора су **без примедби, једногласно усвојили**: Записник са 37. седнице Одбора одржане 13. јула 2018. године; Записник са 38. седнице Одбора одржане 17. јула 2018. године и Записник са 39. седнице Одбора одржане 21. септембра 2018. године.

Чланови Одбора су **једногласно**  усвојили предлог да Одбор за правосуђе, државну управу и локалну самоуправу, на 40. седници, обави заједнички јединствени и начелни претрес о:

Утврђивање Прeдлога одлуке о престанку функције председника Вишег суда у Београду (118-3283/18, од 23. октобра 2018. године);

Утврђивање Прeдлога одлуке о престанку функције председника Трећег основног суда у Београду (118-3242/18, од 18. октобра 2018. године);

Утврђивање Прeдлога одлуке о престанку функције председника Прекршајног суда у Нишу;

Чланови Одбора су **једногласно** усвојили предлог да се обави oбједињена расправа у вези са наведеним актима.

**Петар Петровић** је отворио обједињену расправу у вези са првом, другом и трећом тачком утврђеног дневног реда.

Указао је да је судија Александар Степановић, председник Вишег суда у Београду, одлуком Високог савета судства од 19. октобра 2018. године изабран за судију Врховног касационог суда, да је Душан Агатоновић, председник Трећег основног суда у Београду, одлуком Високог савета судства од 1. октобра 2018. године изабран за судију Вишег суда у Београду, а да Вери Цвјетковић, председнику Прекршајног суда у Нишу, престаје функција председника суда због избора за судију Прекршајног апелационог суда у Београду.

Председавајући је закључио обједињену расправу, након чега се приступило гласању.

**ПРВА ТАЧКА** – Утврђивање Прeдлога одлуке о престанку функције председника Вишег суда у Београду (118-3283/18, од 23. октобра 2018. године);

**Петар Петровић** је ставио на гласање предлог да Одбор за правосуђе, државну управу и локалну самоуправу утврди Предлог одлуке о престанку функције председника Вишег суда у Београду и упути га Народној скупштини на усвајање по хитној процедури.

Чланови Одбора су **једногласно** донели одлуку.

**ДРУГА ТАЧКА -** Утврђивање Прeдлога одлуке о престанку функције председника Трећег основног суда у Београду (118-3242/18, од 18. октобра 2018. године);

**Петар Петровић** је ставио на гласање предлог да Одбор за правосуђе, државну управу и локалну самоуправу утврди Предлог одлуке о престанку функције председника Трећег основног суда у Београду и упути га Народној скупштини на усвајање по хитној процедури.

Чланови Одбора су **једногласно** донели одлуку.

**ТРЕЋА ТАЧКА -** Утврђивање Прeдлога одлуке о престанку функције председника Прекршајног суда у Нишу;

**Петар Петровић** је ставио на гласање предлог да Одбор за правосуђе, државну управу и локалну самоуправу утврди Предлог одлуке о престанку функције председника Прекршајног суда у Нишу и упути га Народној скупштини на усвајање по хитној процедури.

Чланови Одбора су **једногласно** донели одлуку.

**ЧЕТВРТА ТАЧКА-** Разно.

Председник Одбора је обавестио присутне да планирају и најавио ускоро нову седницу Одбора.

Седница је завршена у 12,10 часова.

СЕКРЕТАР ПРЕДСЕДНИК

Сања Пецељ Петар Петровић